钦定古今图书集成/历象汇编/庶征典/第082卷 > 王充论衡 > 《五色露赋》袁兑
## 钦定古今图书集成/历象汇编/庶征典/第082卷 > 王充论衡 > 《五色露赋》袁兑

“上帝宥密，露滋贶吉。青紫相宣，元黄间出。湛鲜辉以
交透，涵润彩以争溢。摇泫泫于微风，散离离于初日。
滴而成晕，宜警鹤之偏闻；感以无情，胜舞兽之能率。
被万物之咸睹，表天心之以溥。识瑞气之非二，辨方
来之自五。洗于石如披娲后之文；遍于地似割封侯
之土。合德于唐，成金之黄。鸟晨散而翻坠，烟晴笼而”
转光。既桂成于重叶，亦珠缀于垂芒。契之斯来，我则
调玉烛而后致；求之靡得，彼则耀金茎而莫量。是以
其邦用昌，其人用康。诚可以为饮，不可以为霜。其离
绚兮，其浓沃若，遐“文象，旁通绮错。状郊祀之琮璧，
灿以芬敷；拟霄汉之云霓，焕乎萧索。固自天而同酒，
谅不醉而可乐。其甘如饴，其凝如脂。苟叶于道，不常
厥期。在春而众葩皆丽，或秋而群芜更滋。彼露瀼矣，
我王则之。接荷光兮渥蓂荚，连碧砌兮满阶墀。旁沾
兮对龙衮之彪炳，芬映兮逼鸾凤之葳蕤。始繁于天
临之际，终晞于日旴”之时。足使魏殿怀惭，汉宫非胜。
多闻前后之仙术，岂逮吾君之响应。愿濡翰于攻文
之徒，庶发挥于梦笔之兴。